**PROJEKTS**

APSTIPRINĀTS

ar Daugavpils valstspilsētas pašvaldības domes

2024. gada \_\_.\_\_\_\_ lēmumu Nr.\_\_\_

**Daugavpils valstspilsētas un Augšdaugavas novada izglītības komisijas**

**nolikums**

1. **Vispārīgie jautājumi**
2. Nolikums nosaka Daugavpils valstspilsētas un Augšdaugavas novada izglītības komisijas (turpmāk – komisija) kompetenci un darba organizācijas kārtību.
3. Komisija ir koordinējoša un konsultatīva institūcija, kuras darbības mērķis ir aktualizēt un definēt Daugavpils valstspilsētas un Augšdaugavas novada izglītības sistēmu kopīgos stratēģiskos mērķus, balstoties uz situāciju analīzi un izvirzītajām prioritātēm.
4. Komisija darbojas atbilstoši šim nolikumam un savā darbībā ievēro Latvijas Republikā spēkā esošos normatīvos aktus.
5. **Komisijas uzdevumi un tiesības**
6. Komisijai ir šādi uzdevumi:
	1. sekmēt Daugavpils valstspilsētas un Augšdaugavas novada ilgtermiņa attīstības plānošanas dokumentā “Daugavpils valstspilsētas un Augšdaugavas novada ilgtspējīgas attīstības stratēģija līdz 2030. gadam” šādu noteikto uzdevumu izpildi:
		1. nodrošināt pieejamu, iekļaujošu un kvalitatīvu vispārējo izglītību;
		2. dažādot un nodrošināt kvalitatīvu interešu un profesionālās ievirzes izglītību;
		3. pilnveidot un attīstīt zināšanas un prasmes dažādām mērķa grupām visa mūža garumā;
		4. veicināt darba tirgus pieprasījumam atbilstošu izglītības piedāvājumu;
		5. pilnveidot profesionālās un augstākās izglītības kvalitāti un pieejamību;
		6. pilnveidot izglītības iestāžu infrastruktūru un materiāli tehnisko bāzi;
	2. organizēt abpusējo sadarbību, pašvaldībām izstrādājot to izglītības ekosistēmas attīstības stratēģijas;
	3. veicināt pašvaldību teritorijās esošo izglītības iestāžu sadarbību;
	4. risināt individuālus pirmsskolas un vispārējās izglītības pieejamības jautājumus, kuru sekmīgam iznākumam būtu nepieciešama abu pašvaldību resursu apvienošana, t.sk. speciālās un iekļaujošas izglītības jomā.
7. Komisijai ir šādas tiesības:
	1. uzaicināt uz komisijas sēdēm valsts, pašvaldību un citu institūciju pārstāvjus un speciālistus;
	2. pieprasīt un bez maksas saņemt no iestādēm uzdevumu izpildei nepieciešamo informāciju;
	3. piedalīties pašvaldības domes sēdēs, sniegt priekšlikumus komisijas kompetencē esošajos jautājumos;
	4. veikt citus uzdevumus komisijas darbības nodrošināšanai.
8. **Komisijas darba organizācija**
9. Komisijas sēdes notiek pēc nepieciešamības.
10. Lēmumu par komisijas sasaukšanu pieņem komisijas priekšsēdētājs pēc savas iniciatīvas vai komisijas locekļa ierosinājuma un nosaka komisijas sēžu norises vietu.
11. Komisijas priekšsēdētāja vietnieks pilda komisijas priekšsēdētāja pienākumus komisijas priekšsēdētāja prombūtnes laikā vai viņa uzdevumā, kā arī veic citus uzdevumus komisijas darbības nodrošināšanai.
12. Komisijas priekšsēdētājs nosaka sēdes darba kārtību un iesaista komisijas darbā komisijas locekļus. Komisijā izskatāmos jautājumus komisijas priekšsēdētājam var rakstiski iesniegt jebkurš komisijas loceklis.
13. Komisijas sēdes vada komisijas priekšsēdētājs. Komisijas sēde var notikt, ja tajā piedalās ne mazāk kā puse komisijas locekļu.
14. Komisijas sēdes ir atklātas. Komisija lēmumus pieņem ar vienkāršu balsu vairākumu. Katram komisijas loceklim ir viena balss. Ja balsu skaits sadalās vienādi, izšķirošā ir komisijas priekšsēdētāja balss. Pieaicinātajām personām ir padomdevēja tiesības. Komisijas locekļu argumentus un iebildumus norāda komisijas sēdes protokolā. Komisijas sēdes protokolu paraksta komisijas priekšsēdētājs.
15. Komisijas sēdes protokolē komisijas sekretārs. Komisijas sekretārs piecu darbadienu laikā nosūta komisijas locekļiem sēdes vadītāja parakstītā protokola kopiju.
16. Komisijas priekšsēdētājs informē komisiju par pieņemto lēmumu izpildi.

Daugavpils valstspilsētas pašvaldības domes priekšsēdētājs A.Elksniņš